Romowe Rikoito

„Romowe Rikoito“ – tamsiojo folkloro grupė, įkurta 1995 m. Grupė pavadinta pagal senovės prūsų šventyklą Romovę (Rikojotą).

Grupė išleido 5 albumus.

„Romowe Rikoito“ kūrybai būdingas gilus, savitas skambesys, kompozicijos įrašytos akustinėmis gitaromis, fleita, smuiku, violončele ir klavišiniais – joms būdingos prietemos, dekadanso, melancholijos, paslaptingos vilties ir sakralumo harmonijos.

Grupė yra įrašiusi K. Donelaičio „Metų“ įžangą iš „Pavasario linksmybių“ prūsų kalba, įdainavusi A. Kroulio (A. Crowley), Dantės Gabrielio Rosečio, Žeraro de Narvalio, Čidioko Tičborno, Šarlio Bodlero ir kitų autorių eiles.

Istorija 
Grupę „Romowe Rikoito“ 1995 m. istorinėse Prūsijos žemėse (dab. Karaliaučius) įkūrė Glābbis Niktorius.

Pirmuose dviejuose albumuose Narcissism ir L’Automne Eternel būdingos melancholijos, mirties, skausmo temos. Albume Āustradēiwa pereinama prie prūsų kultūros temų. 2014 m. leidykla „Dangus“ išleido ketvirtąjį albumą Undēina, kuris, kaip rašoma, „skirtas magiškai kelionei šiuolaikiniame vakarų baltų pasaulyje“. Albumas pasirodė po 9 metų pertraukos. Beveik visi šio albumo kūriniai įdainuoti prūsų kalba. Albumo tematika skirta prūsų mitologijai (šiuolaikinei jos pajautai), žyniams Merūnui ir Waltīnui Suplītui. Abume Undēina išlaikomas „Romowe Rikoito“ būdingas melancholiškas tamsiojo folkloro skambesys, čia kur kas daugiau nei ankstesniuose albumuose archajinės tautinės muzikos garsų (naudojamos kanklės, švilpynė, aidi sutartinės).

2015 m. gruodžio 12 d. „Romowe Rikoito“ pristatė albumą Undēina LLKC vykusiame koncerte „Prutena“, nuo 2016 m. dalyvavo festivalyje „Mėnuo Juodaragis“.

2016 m. itin riboto tiražo viniline plokštele išleistas albumas „Nawamār“. Jis toliau tęsia prūsų mitologijos pajautos temą ir veda į baltiškos magijos centrą – Ramuvą – lydimas runų ženklų, sapnų, folkloro aidų ir gyvos prūsų kalbos skambesio.

Nariai

Dabartiniai 
 Glabbis Niktorius – vokalas, būgnai
 Adam Ormes – balsas, perkusiniai instrumentai
 Ian Campbell – balsas, gitara, elektronika
 Agota Zdanavičiūtė – kanklės, balsas, būgnas

Buvę 
 Johnny – gitaros, vokalas
 Alwārmija (Karina Rode) – vokalas
 Aleks Āulaukis (Aleksej Popov) – gitaros
 Anny (Anna Ivanova) – violončelė
 Alnā – vokalas
 Aliona Ilnickaja – smuikas
 Victoria – klavišiniai, fortepjonas, fleita
 Olga – vokalas
 Liudmila – smuikas
 Poonk – arche smuikas
 Ruslan Z – pritariantis vokalas
 Elena – smuikas
 Count Ash – vokalas
 Jevgenij Lebedev – vokalas

Diskografija

Šaltiniai

Nuorodos 
 Oficiali svetainė
 Facebook puslapis
 Myspace puslapis
 

Neofolkloro atlikėjai